open-index/open-wikipedia-markdown huggingface dataset:
কাচ তন্তু

থাম্ব|ডান|গ্লাস ফাইবারের একটি বান্ডিল
**গ্লাস ফাইবার** বা **গ্লাস তন্তু** বা **কাচ তন্তু** হল কাচের অনেকগুলো সূক্ষ্ম এবং শক্তিশালী তন্তুর সমন্বয়।

অতি প্রাচীনকাল থেকেই কাচ নির্মাতারা সবসময়ই কাচের তন্তু নিয়ে গবেষণা করেছেন কিন্তু এর বাণিজ্যিক উৎপাদন সম্ভব হয়েছে আধুনিক এবং দ্রুত উৎপাদনশীল যন্ত্র উদ্ভাবনের পর। ১৮৯৩ সালে ওয়ার্ল্ড কলম্বিয়ান এক্সোজিশনে এডওয়ার্ড ড্রুমন্ড লিব্বি সর্বপ্রথম রেশম সুতার সাথে কাচ তন্তু মিশিয়ে একটি পোশাক বানিয়ে প্রদর্শন করেন। এটিই ছিল কাচ তন্তুর তৈরী প্রথম পরিধেয় পোশাক। এছাড়া প্রবল বাতাসে আগ্নেয়গিরি থেকে উৎপন্ন কাচ থেকেও প্রাকৃতিকভাবে কাচ তন্তু উৎপন্ন হয়।

বর্তমানে তাপ নিরোধক হিসেবে বহুল ব্যবহৃত ফাইবার গ্লাস উৎভাবন করেন রাসেল জেমস স্লেটার। এটি একটি বিশেষ কাঁচতন্তু হলেও এটি **ফাইবারগ্লাস** নামে ট্রেডমার্ক করা আছে।

সাধারণত গ্লাস ফাইবার তাপ ও বিদ্যুৎ নিরোধক হিসেবে ব্যবহার করা হলেও বিভিন্ন পলিমারকে শক্তিশালী করতে ব্যবহৃত হয়। এই রি-ইনফোর্সড পলিমার দিয়ে তৈরী দ্রব্যাদি অত্যন্ত শক্তিশালী, টেকসই এবং ওজনে হালকা হয়। গ্লাস ফাইবার কার্বন ফাইবারের মত অতটা শক্তিশালী না হলেও এটি দামে সস্তা এবং সহজে ব্যবহার্য বিধায় এর বহুল ব্যবহার লক্ষ করা যায়।

## তন্তু সংকলন
যখন সিলিকা ভিত্তিক যৌগ ও অন্যান্য কাচ জাতীয় যৌগকে সুতার মত খুব পাতলা এবং নমনীয় আকৃতি প্রদান করা হয় তখন গ্লাস ফাইবার সৃষ্টি হয়। কাঁচকে বা বালি জাতীয় পদার্থকে উত্তপ্ত করে টেনে লম্বা করে এজাতীয় সুতার মত তন্তু তৈরীর পদ্ধতি অতি প্রাচীন কাল থেকে প্রচলিত, যদিও এর সঠিক ব্যবহার জানা গেছে বিংশ শতকে এসে। গ্লাস ফাইবারের বাণিজ্যিক উৎপাদন শুরু হয় ১৯৩৬ সাল থেকে। ১৯৩৮ সালে দুটি বৃহৎ কাচ নির্মাতা কোম্পানি ওয়েন্স-ইলিনয়িস গ্লাস কোম্পানি এবং করনিং গ্লাস কোম্পানি একত্রিত হয়ে ওয়েন্স-করনিং ফাইবার গ্লাস কর্পোরেশন গঠন করে কন্টিনিউয়াস ফিলামেন্ট পদ্ধতিতে বাণিজ্যিকভাবে ফাইবার গ্লাস উৎপাদন শুরু করে এবং মার্কেটিং এর মাধ্যমে এর জনপ্রিয়তা বৃদ্ধি করে। ওয়েন্স-করনিং আজকের যুগেও সর্ববৃহৎ ফাইবারগ্লাস উৎপাদনকারী কোম্পানি।

গ্লাস ফাইবারের মধ্যে বহুল ব্যবহৃত প্রকরণ হল ই-গ্লাস, এ-গ্লাস, ই-সিআর গ্লাস, সি-গ্লাস, এবং ডি-গ্লাস। ই-গ্লাস হল মূলত এলুমিনো বোরসিলিকেট যার মধ্যে ১ % এরও কম এলকালি অক্সাইড রয়েছে এবং তা প্রধানত প্লাস্টিকের শক্তি বৃদ্ধি করতে ব্যবহৃত হয়।

## রসায়ন
গ্লাস ফাইবারের মূল উপাদান হল সিলিকা (বালি) বা SiO2। সাধারণ অবস্থায় এটি একটি পলিমার বা (SiO2)n হিসেবে থাকে। গ্লাস ফাইবারের কোন সাধারণ গলনাঙ্ক নেই তবে প্রায় ১২০০ ডিগ্রি সেলসিয়াসে উত্তপ্ত করলে তা নরম হয়ে যায় এবং গলতে শুরু করে। ১৭১৩ ডিগ্রি সেলসিয়াসে এর অণুগুলো মুক্তভাবে চলাচল করতে সক্ষম তবে এই তাপমাত্রা থেকে দ্রুত ঠাণ্ডা করে সংগ্রহ করা হলে গ্লাস ফাইবারের আকৃতিতে আনা সম্ভব হয় না।

## ব্যবহার
ফাইবার গ্লাস সাধারণত ম্যাট বা ফেব্রিক হিসেবে তাপ,শব্দ ও বিদ্যুৎ নিরোধক হিসেবে ব্যবহৃত হয়। কোন বস্তুকে শক্তি প্রদান করতে বা এর রঙ নষ্ট হয়ে যাওয়া থেকে রক্ষা করতে উপরে গাইবার গ্লাসের আস্তরণ দেওয়া হয়। এছাড়া কোন জিনিস বানাতে হালকা অথচ শক্তিশালী কাঁচামালের প্রয়োজন হয় সেখানে গ্লাস ফাইবার ব্যবহার করা হয়। যেমন তীর, ধনুক, ক্রুশ ধনুক, যানবাহনের খোল, জাহাজের খোল, ঘরের মেঝে বা ছাদ ইত্যাদি ফাইবার গ্লাসের সাহায্যে তৈরী করা হয়।
## তথ্যসূত্র

## বহিঃসংযোগ
* CDC - Fibrous Glass - NIOSH Workplace Safety and Health Topic
* Fiberglass and health
* International Geosynthetics Society, information on geotextiles and geosynthetics in general.

বিষয়শ্রেণী:১৯৩৮-এ জন্ম
বিষয়শ্রেণী:তন্তু
বিষয়শ্রেণী:যৌগিক পদার্থ
বিষয়শ্রেণী:কৃত্রিম তন্তু
ওশেনিয়ার জন্য জাতিসংঘ ভূবিন্যাস

নিচে **[[ওশেনিয়া|ওশেনিয়ার]] জাতিসংঘ ভূবিন্যাসের** একটি বর্ণানুক্রমিক তালিকা দেওয়া হলো–
থাম্ব|ওশেনিয়ার জন্য জাতিসংঘ ভূবিন্যাস

## অস্ট্রেলিয়া এবং নিউজিল্যান্ড

* অস্ট্রেলিয়া
* নিউজিল্যান্ড
* নরফোক দ্বীপ

## ম্যালেনেশিয়া

* ফিজি
* নিউ ক্যালিডোনিয়া
* পাপুয়া নিউ গিনি
* সলোমন দ্বীপপুঞ্জ
* ভানুয়াটু

## মাইক্রোনেশিয়া

* গুয়াম
* কিরিবাতি
* মার্শাল দ্বীপপুঞ্জ
* মাইক্রোনেশিয়া যুক্তরাজ্য
* নাউরু
* উত্তর মারিয়ানা দ্বীপপুঞ্জ
* পালাউ

## পলিনেশিয়া

* আমেরিকান সামোয়া
* কুক দ্বীপপুঞ্জ
* ফরাসি পলিনেশিয়া
* নিউই
* পিটকেয়ার্ন দ্বীপপুঞ্জ
* সামোয়া
* টোকেলাউ
* টোঙ্গা
* টুভালু
* ওয়ালিস ও ফুটুনা

## আরও দেখুন
* জাতিসংঘ ভূবিন্যাস
* আফ্রিকার জন্য জাতিসংঘ ভূবিন্যাস
* আমেরিকা অঞ্চলের জন্য জাতিসংঘ ভূবিন্যাস
* ইউরোপের জন্য জাতিসংঘ ভূবিন্যাস
* এশিয়ার জন্য জাতিসংঘ ভূবিন্যাস

## তথ্যসূত্র

এশিয়া
বিষয়শ্রেণী:ওশেনিয়ার ভূগোল
আল-আমিন হোসেন

**আল-আমিন হোসেন** (জন্ম: ২৭ ডিসেম্বর, ১৯৯২) বাংলাদেশের ঝিনাইদহ জেলায় জন্মগ্রহণকারী একজন ক্রিকেটার। ২০১৩ সালের ২১ অক্টোবর ৭০তম টেস্ট ক্রিকেটার হিসেবে বাংলাদেশ দলের হয়ে সফরকারী নিউজিল্যান্ড দলের বিপক্ষে তার অভিষেক ঘটে। তিনি মূলত ডানহাতি মিডিয়াম ফাস্ট বোলার। তাছাড়াও দলের প্রয়োজনে ডানহাতি ব্যাটসম্যান হিসেবে মাঠে উপস্থিত হন। ঘরোয়া ক্রিকেটে তিনি বরিশাল বার্নার্স, খুলনা দলে খেলেছেন। তিনি নোয়াখালী বিশ্ববিদ্যালয়ে পড়াশোনা করেছেন।

## ক্রিকেট বিশ্বকাপ
২০১৫ সালের ক্রিকেট বিশ্বকাপ প্রতিযোগিতায় অংশগ্রহণের লক্ষ্যে ৪ জানুয়ারি, ২০১৫ তারিখে বিসিবি কর্তৃপক্ষ বাংলাদেশ দলের ১৫-সদস্যের চূড়ান্ত তালিকা প্রকাশ করে। এতে তিনিও দলের অন্যতম সদস্য মনোনীত হন। কিন্তু তার বিরুদ্ধে ১৯ ফেব্রুয়ারি রাতে দেরি করে ব্রিসবেনের হোটেলে দলের সাথে মিলিত হবার অভিযোগ উঠে। ফলে, দলীয় শৃঙ্খলা ভঙ্গের অভিযোগে আল-আমিনকে প্রতিযোগিতা থেকে দেশে ফেরত পাঠানোর সিদ্ধান্ত গৃহীত হয়। পরিবর্তিত খেলোয়াড় হিসেবে তার স্থলাভিষিক্ত হন শফিউল ইসলাম।

## তথ্যসূত্র

## আরও দেখুন
* ফাস্ট বোলিং
* বাংলাদেশ জাতীয় ক্রিকেট দল
* ২০১৫ ক্রিকেট বিশ্বকাপ দলসমূহ
* বাংলাদেশী টেস্ট ক্রিকেটারদের তালিকা

## বহিঃসংযোগ

* Cricinfo - Player profile

বিষয়শ্রেণী:বাংলাদেশী ক্রিকেটার
বিষয়শ্রেণী:১৯৯০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের টেস্ট ক্রিকেটার
বিষয়শ্রেণী:বাংলাদেশের একদিনের আন্তর্জাতিক ক্রিকেটার
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:বাংলাদেশের টুয়েন্টি২০ আন্তর্জাতিক ক্রিকেটার
বিষয়শ্রেণী:ফরচুন বরিশালের ক্রিকেটার
বিষয়শ্রেণী:বরিশাল বিভাগের ক্রিকেটার
বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯৭২-এ জন্ম
বিষয়শ্রেণী:সিলেট স্ট্রাইকার্সের ক্রিকেটার
বিষয়শ্রেণী:আবাহনী লিমিটেডের ক্রিকেটার
বিষয়শ্রেণী:প্রাইম দলেশ্বর স্পোর্টিং ক্লাবের ক্রিকেটার
বিষয়শ্রেণী:বাংলাদেশ মধ্যাঞ্চলের ক্রিকেটার
বিষয়শ্রেণী:বাংলাদেশ দক্ষিণাঞ্চলের ক্রিকেটার
বিষয়শ্রেণী:খুলনা বিভাগের ক্রিকেটার
বিষয়শ্রেণী:বাংলাদেশ এ দলের ক্রিকেটার
বিষয়শ্রেণী:ঝিনাইদহ জেলার ব্যক্তি
বিষয়শ্রেণী:ক্যান্ডি ফ্যালকন্সের ক্রিকেটার
বিষয়শ্রেণী:খুলনা বিভাগ থেকে আগত ক্রিকেটার
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
বিষয়শ্রেণী:১৯৯২-এ জন্ম
অক্ষোভ্য

**অক্ষোভ্য** (, , ) বজ্রযান বৌদ্ধ ধর্মমতে পাঁচ ধ্যানী বুদ্ধের একজন। বৌদ্ধ কিংবদন্তি অনুসারে তিনি বজ্রধাতু নামক আধ্যাত্মিক স্থানের পূর্বদিকে অভিরতি নামক পবিত্র স্থানের অধিষ্ঠাতা দেবতা।

## উৎপত্তি
থাম্ব|244x244পিক্সেল|অক্ষোভ্য
১৪৭ খ্রিষ্টাব্দে রচিত অক্ষোভ্য তথাগতস্য ব্যূহ সূত্র () গ্রন্থে অক্ষোভ্যের বর্ণনা পাওয়া যায়। এই গ্রন্থানুসারে এক বৌদ্ধ সন্ন্যাসী অভিরতি নামক পবিত্র স্থানে ধর্মলাভের উদ্দেশ্যে শপথ করেন যে তিনি বুদ্ধত্ব লাভ না করা পর্যন্ত কোন জীবের প্রতি ক্রোধ প্রকাশ করবেন না। এইকারণে তিনি স্থির থেকে একসময় অক্ষোভ্য বুদ্ধে পরিণত হন।

সাম্প্রতিককালে পাকিস্তান থেকে গান্ধারী ভাষায় রচিত কিছু পুঁথিতে এক প্রাচিন মহাযান সূত্রে অক্ষোভ্যের উল্লেখ পাওয়া যায়। এই পুঁথি প্রথম বা দ্বিতীয় শতাব্দীর সময়ের বলে ধারণা করা হয়।

## প্রতীকি

অক্ষোভ্য পঞ্চজ্ঞানের একতি আদর্শ জ্ঞানের প্রতিমূর্তি। তিনি জল উপাদানের সঙ্গে সম্পর্কযুক্ত বজ্র পরিবারের অন্তর্গত হওয়ায় তার শরীরের রঙ নীল ও সাদা। জলে প্রতিফলিত সূর্যালোকের উজ্জ্বলতাকে বোঝাতে সাদা রঙ এবং মহাসমুদ্রের গভীরতাকে বোঝাতে নীল রঙের প্রতীকি দেওয়া হয়েছে। জলের গুণের মতো অক্ষোভ্য বুদ্ধের গুণগুলির তুলনা করা হয়েছে। মহাসমুদ্রের উপরিভাগে উত্তাল ঢেউ থাকলেও তলদেশ যেরকম শান্ত থাকে, বহমান জল যেরকম কঠিন প্রস্তরখন্ডের মধ্যে দিয়ে নীরবে চলে যায় এবং জমে যাওয়া জল যেরকম কঠিন, তীক্ষ্ণ এবং তরল অবস্থায় যেকোন স্থানে মানিয়ে নিতে পারে, অক্ষোভ্য বুদ্ধের গুণগুলি সেইরকম।

## তথ্যসূত্র

* Jordan, Michael, *Encyclopedia of Gods*, New York, Facts On File, Inc. 1993, pp.&nbsp;9–10
* Nattier, Jan. "The Realm of Aksobhya: A Missing Piece in the History of Pure Land Buddhism." *Journal of the International Association of Buddhist Studies*. 23, no. 1 (2000): 71–102.
* 
* Strauch, Ingo. 2010. "More missing pieces of Early Pure Land Buddhism: New evidence for Akṣobhya and Abhirati in an early Mahāyāna sūtra from Gandhāra." *Eastern Buddhist* (forthcoming).
* Vessantara, *Meeting the Buddhas*, Windhorse Publications 2003, chapter 9

## বহিঃসংযোগ
* Symbolism of the five Dhyani Buddhas

বিষয়শ্রেণী:বুদ্ধ
বিষয়শ্রেণী:পাঁচ ধ্যানী বুদ্ধ
গ্রীনহাউস

[right|300px|thumb|''Victoria amazonica'' (বড় আমাজন লিলি); [রাশিয়া|রাশিয়ার সেন্ট পিটার্সবার্গ উদ্ভিদ উদ্যানের একটি গ্রীনহাউসে]]
[thumb|300px|দ্যা ইডেন প্রজেক্ট, কর্নওয়াল, [ইংল্যান্ড
]]

**গ্রীনহাউস** (আয়নাঘর) এক প্রকার অবকাঠামো যেখানে বিভিন্ন ধরনের উদ্ভিদ জন্মানো ও চাষ করা হয়। এ ধরনের অবকাঠামোর আকৃতি ছোট চিলেকোঠা থেকে শুরু করে বড় শিল্পকারখানার সমান হতে পারে। ছোট বাক্সের মত গ্রীনহাউসের ইংরেজি নাম কোল্ডফ্রেম।

অধিকাংশ গ্রীনহাউস কাচ দিয়ে তৈরি হলেও আজকাল প্লাস্টিক ও অন্যান্য স্বচ্ছ পলিমার দিয়ে গ্রীনহাউস তৈরি করা হচ্ছে। ঐতিহ্যগতভাবে এটির ছাদ ও দেওয়াল কাচ বা স্বচ্ছ প্লাস্টিক দিয়ে নির্মাণ করা হয়। কাচ বা প্লাস্টিক সূর্যরশ্মির মাধ্যমে আগত তাপ প্রবেশ করতে দেয়, কিন্তু বাইরে বের হতে দেয় না। আগত তাপ প্রতিনিয়ত গ্রীনহাউজের দেয়ালে বাধাপ্রাপ্ত হয়ে প্রতিফলিত হয়। এছাড়া অভ্যন্তরের উদ্ভিদ থেকেও কিছু পরিমাণ তাপ বিকীরিত হয়; তবে সূর্য-তাপের তুলনায় এর পরিমাণ নগন্য। এছাড়া চারিদিক আবদ্ধ থাকায় বায়ুপ্রবাহ থাকে না বলে তাপ গ্রীনহাউজ থেকে বেরিয়ে যেতে পারে না। ফলে গ্রীনহাউসের ভেতরটা বাইরের তুলনায় যথেষ্ট উত্তপ্ত থাকে। শীতপ্রধান দেশের জলবায়ু গ্রীষ্মমণ্ডলীয় অঞ্চলের গাছপালা ও শাকসবজি জন্মানোর উপযোগী নয়। তাই সেসব দেশে শীতকালেও গ্রীনহাউজে কৃত্রিমভাবে উষ্ণ পরিবেশে শাকসবজি ও বিভিন্ন ফুলের চাষ করা হয়।

আবার অনেকসময় গ্রীনহাউসে অতিরিক্ত তাপের সৃষ্টি হতে পারে যা গাছপালার জন্য বিপজ্জ্নক। এছাড়া আবদ্ধ অবস্থায় জলীয়বাষ্পের পরিমাণ বেড়ে গেলে উদ্ভিদের শ্বসন ও প্রস্বেদনের হার কমে যায়, ফলে উদ্ভিদের বৃদ্ধি থমকে যায়। এ অসুবিধার কথা মাথায় রেখে গ্রীনহাউসের ছাদে একাধিক জানালার ব্যবস্থা করা হয় যাতে অতিরিক্ত তাপ ও জলীয় বাষ্প বেরিয়ে যেতে পারে।

## প্রকারভেদ
গ্রীনহাউস মূলত দুই ধরনের: কাচের ও প্লাস্টিকের। প্লাস্টিক গ্রীনহাউস পলিইথিলিন (পলিথিন), পলিকার্বনেট অথবা পিএমএমএ অ্যাক্রিলিক গ্লাস দিয়ে তৈরি হয়। বাণিজ্যিক গ্রীনহাউসগুলো কাচ দিয়ে বানানো হয় এবং এগুলো আধুনিক প্রযুক্তি দিয়ে সজ্জিত।

## তথ্যসূত্র

## বহিঃসংযোগ

* Enoshima Jinja Shrine Botanical Garden

বিষয়শ্রেণী:উদ্যানতত্ত্ব
বিষয়শ্রেণী:উদ্ভিদ
বিষয়শ্রেণী:গ্রিনহাউজ
বিষয়শ্রেণী:কৃষি ভবন
বিষয়শ্রেণী:বাগানের বৈশিষ্ট্য
পাগলু ২

***পাগলু ২*** ২০১২ সালের টলিউডের একটি চলচ্চিত্র। সুজিত মন্ডল পরিচালিত এই ছবিতে মুখ্য ভূমিকায় আছে দেব ও কোয়েল মল্লিক। এই ছবিটি ২০১১ সালে মুক্তিপ্রাপ্ত সুপারহিট চলচ্চিত্র *[[পাগলু]]*র সিকুয়েল। তবে তা কাহিনিগত দিক থেকে নয়, শুধু নাম ও অভিনয়ের দিক দিয়ে। এই চলচ্চিত্রের একটি বড় অংশ দুবাইয়ে ধারণ করা হয়েছে। প্রথম সপ্তাহে বক্স অফিস অনুযায়ী ছবিটি ৩.৫ কোটি টাকা আয় করে। ২০১১ সালের তেলুগু চলচ্চিত্র *কান্দিরেগা*র পুনঃনির্মাণ। তেলুগু ছবিটি সন্তোষ শ্রীনিবাস পরিচালনা করেন এবং রাম পথিনেনি ও হানসিকা মোটওয়ানি অভিনয় করেন।

## কাহিনি
*দেব* (দেব) একজন মাধ্যমিক বিদ্যালয় থেকে ছিটকে পড়া সুদর্শন গ্রাম্য ছেলে। সে বিয়ে করতে চায়। কিন্তু যে মেয়েকে সে প্রথমে বিয়ে করতে চায়, সে *দেব*কে বিয়ে করতে অস্বীকার করে, কারণ *দেব* কলেজপাস নয়। *দেব* তখন কলেজে পড়তে কলকাতায় যায়। ট্রেনে যাবার পথে সে একটি মেয়েকে বাঁচায়, যাকে কিছু ছেলে টিজ করছিল। সে কলকাতার একটি কলেজে ভর্তি হয় এবং নাটকীয়ভাবে *রিয়া*র (কোয়েল মল্লিক) সাথে দেখা হয়। *দেব*, *রিয়া*র প্রেমে পড়ে যায়। ঐ শহরের গুন্ডা *রুদ্র*ও (টোটা রায় চৌধুরী) *রিয়া*কে ভালবাসে এবং বিয়ে করতে চায়। যে *রিয়া*র কাছে আসে, তাকেই *রুদ্র* মারে। কিন্তু *দেব* কৌশল করে *রিয়া*র কাছে যাবার অনুমতি আদায় করে। এরই এক পর্যায়ে *রিয়া*কে অপহরণ করে দুবাই নিয়ে যাওয়া হয়। *দুবাই কেষ্ট* (রজতাভ দত্ত) এই কাজটি করে, কারণ তার মেয়ে (রিমঝিম মিত্র) ট্রেনে *দেব*কে মারতে দেখে তার প্রেমে পড়ে যায় এবং মেয়ের জন্যই *দেব* যাকে ভালবাসে তাকে অপহরণ করা হয়। কারণ তাহলে *দেব* দুবাই আসতে বাধ্য হবে। কিন্তু *দেব* বুদ্ধি করে সব সমস্যার সমাধান করে।

## অভিনয়ে

* *দেব* চরিত্রে দেব
* *রিয়া*র চরিত্রে কোয়েল মল্লিক
* *রুদ্র*র চরিত্রে টোটা রায় চৌধুরী
* *দুবাই কেষ্ট*র চরিত্রে রজতাভ দত্ত
* *দুবাই কেষ্ট*র মেয়ের চরিত্রে রিমঝিম মিত্র
* *দেবের বাবা* চরিত্রে বিশ্বজিৎ দত্ত
* *দেবের বন্ধু* চরিত্রে বিশ্বনাথ বসু
* *দেবের বন্ধু* চরিত্রে বিশ্বজিৎ পাল

## সংগীত

জিৎ গাঙ্গুলী এই চলচ্চিত্রের সংগীত পরিচালনা করেন। গানগুলো অত্যন্ত জনপ্রিয় হয় , বিশেষত *খুদা জানে* গানটি।

## তথ্যসূত্র

## বহিঃসংযোগ

বিষয়শ্রেণী:২০১২-এর চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:তেলুগু চলচ্চিত্রের বাংলা পুনর্নির্মাণ
বিষয়শ্রেণী:জিৎ গাঙ্গুলী সুরারোপিত চলচ্চিত্র
বিষয়শ্রেণী:ভারতীয় প্রণয়ধর্মী হাস্যরসাত্মক চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:দুবাইয়ে ধারণকৃত চলচ্চিত্র
বিষয়শ্রেণী:জুবিন গর্গ সুরারোপিত বাংলা চলচ্চিত্র
ইলেক্ট্রনিক তহবিল স্থানান্তর

থাম্ব|265x265পিক্সেল|ফেডারাল রিজার্ভ ওয়্যার নেটওয়ার্কের লোগো। এই মাধ্যমে মার্কিন যুক্তরাষ্ট্রের ব্যাংকগুলির '''ইলেক্ট্রনিক তহবিল স্থানান্তর''' হয়।
থাম্ব|263x263পিক্সেল|ক্রেডিট অথবা ডেবিট কার্ড ইলেক্ট্রনিক তহবিল স্থানান্তরের একটি জনপ্রিয় মাধ্যম
**ইলেক্ট্রনিক তহবিল স্থানান্তর** বা **ইলেক্ট্রনিক ফান্ড ট্রান্সফার** হল কম্পিউটার ভিত্তিক সিস্টেমের মাধ্যমে এক বা একাধিক আর্থিক প্রতিষ্ঠানের একাধিক হিসাবের মধ্যে অর্থ স্থানান্তর বা বিনিময় করা।

ইলেক্ট্রনিক তহবিল স্থানান্তর শব্দটি নিম্নোক্ত বিষয়গুলো সম্পর্কে ধারণা দেয়ঃ
* ডেবিট বা ক্রেডিট কার্ড এর মাধ্যমে মূল্য পরিশোধ বা অর্থ স্থানান্তর।
* ইলেকট্রনিক চেক এর মাধ্যমে অর্থ উঠানো।
* ওয়েবসাইট বা ইলেকট্রনিক ব্যাংকিং এর মাধ্যমে অর্থ স্থানান্তর বা বিনিময়।
* ইলেকট্রনিক বিল পরিশোধ ও ইলেকট্রনিক টিকেট বুকিং সিস্টেম।

## বাস্তবিক মোট নিষ্পত্তি
ইলেক্ট্রনিক তহবিল স্থানান্তরের সাথে এটি অঙ্গাঙ্গিকভাবে জড়িত। এর জন্য ব্যবহৃত হয় একটি ক্লিয়ারিং হাউস বা নিকাশ ঘর। নিম্নে একটি স্বয়ংক্রিয় নিকাশ ঘরের কর্মপদ্ধতি বর্ণনা হলো :

# অর্ডারিং গ্রাহক একটি লেনদেনের সূচনা করে;
# ব্যাংক সমগ্র লেনদেনের সূচনাগুলো একত্র করে একটি ফাইল তৈরি করে যা দিনের শেষে (বা সারা দিনে বিভিন্নচক্রগুলিতে) স্বয়ংক্রিয় নিকাশ ঘরে এ প্রেরণ করে;
# স্বয়ংক্রিয় নিকাশ ঘরে বিভিন্ন ব্যাংক থেকে আসা সমস্ত অনুরোধ ফাইলগুলোকে একত্র করে বিভিন্ন পর্যায়ে, প্রতিটি পর্যায়ের জন্য দায়ী মোট নিষ্পত্তির পরিমাণ প্রতিটি ব্যাংককে জানায়, নিশ্চিত করে যে প্রতিটি পর্যায়ের জন্য সমস্ত অংশগ্রহণকারীদের কাছ থেকে নিষ্পত্তি পরিমাণ পাওয়া যায়, যাতে পর্যায়টি কার্যকর করা যেতে পারে;
# স্বয়ংক্রিয় নিকাশ ঘর বিনিময়কারীর ব্যাংককে লেনদেনের বিবরণ জানায়।
# যখন গন্তব্য ব্যাংকে লেনদেন আসে, তখন ব্যাংকটি লেনদেনটি চালায়: সেটা ক্রেডিট বা ডেবিট দুরকম ই হতে পারে।

## ভারতে পদ্ধতি ও প্রক্রিয়া

## বাংলাদেশে পদ্ধতি
* বাংলাদেশ ইলেকট্রনিক ফান্ডস্ ট্রান্সফার নেটওয়ার্ক ( বিইএফটিএন) 

## আরো দেখুন
* ই-বাণিজ্য
* রিয়েল টাইম গ্রস সেটেলমেন্ট

## তথ্যসূত্র

বিষয়শ্রেণী:কম্পিউটার নেটওয়ার্কিং
বিষয়শ্রেণী:তথ্য প্রযুক্তি
বিষয়শ্রেণী:প্রযুক্তি ব্যবস্থা
বিষয়শ্রেণী:আধুনিক অর্থনীতি
বিষয়শ্রেণী:ব্যবসা
বিষয়শ্রেণী:ব্যাংকিং প্রযুক্তি
বিষয়শ্রেণী:ব্যাংকিং পরিভাষা
ধলাটুপি পানগির্দি

**ধলাটুপি পানগির্দি** (বৈজ্ঞানিক নাম: *Chaimarrornis leucocephalus*) বা **ধলাটুপি লালগির্দি** Muscicapidae (মাসসিকাপিডি) গোত্র বা পরিবারের অন্তর্গত *[[Chaimarrornis]]* (কাইমেরোর্নিস) গণের অন্তর্ভুক্ত এক প্রজাতির পতঙ্গভূক পাখি । পাখিটি বাংলাদেশ, ভারত ছাড়াও দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়। ধলাটুপি পানগির্দি বৈজ্ঞানিক নামের অর্থ *ধলামাথা জলার পাখি* (গ্রিক: *kheimarrhos* = পর্বতের জলাধার, *-ornis* = পাখি, *leukokephalos* = ধলামাথার)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ৩৭ লক্ষ ৯০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।

## তথ্যসূত্র

## বহিঃসংযোগ

* আরও আলোকচিত্র

বিষয়শ্রেণী:কাইমেরোর্নিস
বিষয়শ্রেণী:এশিয়ার পাখি
বিষয়শ্রেণী:বাংলাদেশের পাখি
বিষয়শ্রেণী:ভারতের পাখি
বিষয়শ্রেণী:নেপালের পাখি
বিষয়শ্রেণী:ভুটানের পাখি
বিষয়শ্রেণী:কিরগিজস্তানের পাখি
বিষয়শ্রেণী:পাকিস্তানের পাখি
বিষয়শ্রেণী:আফগানিস্তানের পাখি
বিষয়শ্রেণী:মিয়ানমারের পাখি
বিষয়শ্রেণী:থাইল্যান্ডের পাখি
বিষয়শ্রেণী:তাজিকিস্তানের পাখি
বিষয়শ্রেণী:উজবেকিস্তানের পাখি
বিষয়শ্রেণী:কম্বোডিয়ার পাখি
বিষয়শ্রেণী:লাওসের পাখি
বিষয়শ্রেণী:ভিয়েতনামের পাখি
বিষয়শ্রেণী:চীনের পাখি
বিষয়শ্রেণী:১৮৩১-এ বর্ণিত পাখি
ওজোনস্তর ক্ষয়

থাম্ব|দক্ষিণ মেরুতে নথিভুক্ত সবচেয়ে বড় ওজোনস্তরের ছিদ্রের চিত্র (সেপ্টেম্বর ২০০৬)।
থাম্ব|ডান|ডানে_উপরে|বায়ুমণ্ডলের বিভিন্ন স্তর। পৃথিবীর ওজোনস্তর প্রধানত স্রটাটোমণ্ডলের নিচের অংশে পাওয়া যায় যা ভুপৃষ্ঠের ২০-৩০ কিমি বা ১২-১৯ মাইল উর্ধে অবস্থিত।

**ওজোনস্তর ক্ষয়** দুটি স্বতন্ত্র কিন্তু সম্পর্কযুক্ত ঘটনা যা ১৯৭০ এর দশক থেকেই পরিলক্ষিত হচ্ছে। পৃথিবীর স্ট্রাটোমণ্ডলের ওজোনস্তর আয়তনে প্রতি দশকে ৪% হ্রাস পাচ্ছে এবং এর বেশিরভাগ অংশই ঘটছে পৃথিবীর মেরু অঞ্চলের স্ট্রাটোমণ্ডল মন্ডলে। এই সাম্প্রতিক ঘটনাটি ওজোনস্তর ছিদ্র বলা হয়ে থাকে।

এই ঘটনাটি ওজোনস্তরের ওজোন অণুর হ্যালোজেন দ্বারা প্রভাবকীয় ক্ষয়ের ফলে হয়ে থাকে।
এই হ্যালোজেন অণুর মূল উৎস হল মানবসৃষ্ট হ্যালোকার্বণ হিমায়ন পদার্থের সালোক বিভাজন। যেমনঃ ক্লোরোফ্লুরোকার্বন, ফ্রেয়ন, হ্যালোয়াঅ্যালকেন ইত্যাদি। ভূপৃষ্ঠ থেকে নির্গমনের পর এই সকল যৌগ স্ট্র্যাটোমণ্ডলে গিয়ে পৌছে।
এই ঘটনাটি পৃথিবীর বায়ুমণ্ডলে হ্যালোজেন যৌগের বৃদ্ধির ফলে ঘটে থাকে। CFC (ক্লোরোফ্লুরোকার্বনস) এবং অন্যান্য ক্ষয়কারী অন্যান্য যৌগসমূহকে **ওজোনস্তর ক্ষয়কারী যৌগ'' (**ODS''') হিসেবে অভিহিত করা হয়ে থাকে। ওজোনস্তর ক্ষতিকর অতিবেগুনী রশ্মি যেমন UVB তরঙ্গ (২৮০–৩১৫&nbsp;nm) পৃথিবীর বায়ুমন্ডলে প্রবেশে বাধা প্রদান করে। পরিলক্ষিত ওজোনক্ষয় বিশ্বে ব্যাপক উদ্বেগ সৃষ্টি করেছে যার ফলে মন্ট্রিয়াল চুক্তি গৃহীত হয়েছে, যার ফলে ক্লোরোফ্লুরোকার্বনস, হ্যালোজেন এবং অন্যান্য ওজোনস্তর ক্ষয়কারী রাসায়নিক উৎপাদন নিষিদ্ধ করা হয়েছে।

বিভিন্ন গবেষণার তথ্যানুযায়ী ধারণা করা হয় যে, ওজোনস্তরের ক্ষয়ের ফলে যে অতিবেগুনী রশ্মি পৃথিবীতে প্রবেশ করে তা ত্বকের ক্যানসার, ছানি, উদ্ভিদজগতের ক্ষতি, প্ল্যাঙ্কটন হ্রাস, সমুদ্রের জীবের হ্রাস ইত্যাদির সমস্যার কারণ হতে পারে।

## তথ্যসূত্র

## বহিঃসংযোগ
* 
* UN Chronicle Unlayering of the Ozone: An Earth Sans Sunscreen  
* NOAA/ESRL ওজোনস্তর ক্ষয় 
* NOAA ওজোন স্তর ধ্বংসকারী গ্যাসসমূহের তালিকা 
* The Ozone Hole 

বিষয়শ্রেণী:পরিবেশ রসায়ন
বিষয়শ্রেণী:বাস্তুবিজ্ঞান
বিষয়শ্রেণী:পরিবেশ বিপর্যয়
বিষয়শ্রেণী:পৃথিবী
বিষয়শ্রেণী:পৃথিবীর মেরু অঞ্চল
বিষয়শ্রেণী:দূষণ
বিষয়শ্রেণী:বায়ু দূষণ
আজিজুর রহমান

**আজিজুর রহমান** নামটি নিম্নের ব্যক্তিবর্গকে নির্দেশ করতে পারেঃ
* আজিজুর রহমান (বীর প্রতীক) খেতাব প্রাপ্ত মুক্তিযোদ্ধা।
* আজিজুর রহমান (চলচ্চিত্র পরিচালক), বাংলাদেশের চলচ্চিত্র পরিচালক।
* আজিজুর রহমান (গীতিকার), বাংলাদেশের গীতিকার।
* আজিজুর রহমান (সচিব), বাংলাদেশের সচিব।
* আজিজুর রহমান (রাজনীতিবিদ), বাংলাদেশের জাতীয় সংসদের মৌলভীবাজার-৩ থেকে তৃতীয় জাতীয় সংসদ নির্বাচন ও পঞ্চম জাতীয় সংসদ নির্বাচনের সাংসদ।
* আজিজুর রহমান (রাজশাহীর রাজনীতিবিদ), বাংলাদেশের রাজশাহী জেলার রাজনীতিবিদ ও রাজশাহী-৫ আসনের সাবেক সাংসদ।
* আজিজুর রহমান (ভারতীয় রাজনীতিবিদ), ভারতীয় রাজনীতিবিদ এবং ভারতীয় জাতীয় কংগ্রেসের সদস্য ।

## আরও দেখুন

* এম. এ. আজিজ (দ্ব্যর্থতা নিরসন) -উইকিমিডিয়া দ্ব্যর্থতা নিরসন পাতা।
* মোহাম্মদ আজিজুর রহমান, বীর উত্তম খেতাবপ্রাপ্ত বাংলাদেশের স্বাধীনতা যুদ্ধের মুক্তিযোদ্ধা ও বিডিআরের সাবেক মহাপরিচালক।
* আজিজুর রহমান মল্লিক, বাংলাদেশের ইতিহাসবিদ, শিক্ষাবিদ।
* আজিজুর রহমান চৌধুরী, জাতীয় সংসদের একজন সংসদ্য ছিলেন। তিনি জামায়াত ইসলামী বাংলাদেশ এর নেতা।
* বাংলাদেশের স্বাধীনতা যুদ্ধের একজন বীর মুক্তিযোদ্ধা।
* আজিজুর রহমান আজিজ, বাংলাদেশী কবি, সাহিত্যিক, উপন্যাসিক, সুরকার, এবং গীতিকার।

বিষয়শ্রেণী:আরবি পুরুষবাচক প্রদত্ত নাম
বিষয়শ্রেণী:পুরুষবাচক প্রদত্ত নাম
চিত্তরঞ্জন পার্ক কালীবাড়ি

[right|thumb|300px|সূর্যোদয়ের সময় চিত্তরঞ্জন পার্ক কালীবাড়ি। কেন্দ্রস্থলে মন্দিরের ফটকটি দেখা যাচ্ছে। পিছনে দিল্লির বাঙালি-অধ্যুষিত অঞ্চল [চিত্তরঞ্জন পার্ক।]]
**চিত্তরঞ্জন পার্ক কালীবাড়ি** হল ভারতের রাজধানী নতুন দিল্লির বাঙালি-অধ্যুষিত এলাকা চিত্তরঞ্জন পার্কে অবস্থিত একটি মন্দির চত্বর ও বাঙালি সাংস্কৃতিক কেন্দ্র। ১৯৭৩ সালে এখানে একটি ছোটো পাহাড়ে প্রথমে একটি শিব মন্দির স্থাপিত হয়। এই মন্দিরটি এখনও মন্দির চত্বরে আছে। ১৯৮৪ সালে কালী, শিব ও রাধাকৃষ্ণের জন্য তিনটি বড়ো মন্দির তৈরি হয়। শারদীয়া দুর্গাপূজা এই কালীবাড়িতে খুব জাঁকজমক করে অনুষ্ঠিত হয়। ১৯৭৩ সাল থেকে এই মন্দিরে দুর্গাপূজা হয়ে আসছে।
## ইতিহাস
thumb|কালীপ্রতিমা 
এই মন্দিরটি ১৯৭৩ সালে স্থাপিত হয়। এটি নির্মীয়মান ইবিডিপি কলোনির জমিতে গড়ে ওঠে। কলোনির এক ধারে একটি ছোটো পাহাড়ের উপর একটি শিব মন্দির স্থাপিত হয়। এই বছরই মন্দিরে দুর্গাপূজা শুরু হয়। ১৯৮৪ সালের ফেব্রুয়ারি মাসে বাংলার আটচালা স্থাপত্য শৈলীর ধাঁচে কালী মন্দিরটি নির্মিত হয়। এরপর একটি শিব ও একটি রাধাকৃষ্ণ মন্দির স্থাপিত হয়। ২০০৬-০৯ সাল নাগাদ মন্দিরগুলিতে টেরাকোটার সাজসজ্জা করানো হয়।

চিত্তরঞ্জন পার্কের বাঙালি-অধ্যুষিত এই কালী মন্দিরটি বাঙালিদের একটি সাংস্কৃতিক কেন্দ্র। কালী মন্দির সমিতি এখানে সারা বছর বহু সাংস্কৃতিক ও ধর্মীয় অনুষ্ঠানের আয়োজন করে।
## পূজা ও উৎসব
thumb|বিজয়াদশমীতে কালীবাড়ির প্রতিমা বিসর্জনে যাচ্ছে।
এই মন্দিরের পাঁচ দিন ব্যাপী দুর্গাপূজা একটি প্রধান উৎসব। এখানকার দুর্গাপূজা সারা দিল্লিতে জনপ্রিয়। প্রচুর মানুষ রোজ এই পূজা দেখতে আসেন। পূজার উপকরণ পশ্চিমবঙ্গ থেকে আনা হয়। মন্দিরের অন্যান্য ধর্মীয় অনুষ্ঠান হল কালীপূজা, লক্ষ্মীপূজা, সরস্বতী পূজা, গণেশ চতুর্থী ইত্যাদি। দুর্গাপূজার সময় ভক্তদের চাঁদা থেকে মন্দিরের প্রচুর টাকা আয় হয়। মন্দিরের একটি অংশে কুমোরেরা মূর্তি বানান।

মন্দিরে একটি বড় গ্রন্থাগার আছে। এখানে বাংলার সংস্কৃতি ও ভাষা সংক্রান্ত ক্লাস নেওয়া হয়। এখানে শিশুদের জন্য সাংস্কৃতিক অনুষ্ঠান ও প্রতিযোগিতাও হয়। মন্দিরের একটি গেস্ট হাউসও আছে।

## তথ্যসূত্র

## বহিঃসংযোগ
* Chittaranjan Park Kali Bari at wikimapia

বিষয়শ্রেণী:দিল্লির হিন্দু মন্দির
বিষয়শ্রেণী:বাঙালি সংস্কৃতি
বিষয়শ্রেণী:শক্তি মন্দির
বিষয়শ্রেণী:দক্ষিণ দিল্লি জেলা
বিষয়শ্রেণী:দিল্লির কালীমন্দির
বিষয়শ্রেণী:কালী মন্দির
বিষয়শ্রেণী:১৯৭৩-এ দিল্লিতে প্রতিষ্ঠিত
বিষয়শ্রেণী:দুর্গা মন্দির
শর্ট সার্কিট

thumb|গাছের ঢালপালা ঝড়ের সময় শর্ট সার্কিটের সৃষ্টি করতে পারে।
**শর্ট সার্কিট** () যা কেবল **শর্ট** বা **s/c** হিসেবেও অভিহিত করা হয়ে থাকে বলতে এমন একটি তড়িত বর্তনী বুঝানো হয় যা একটি সংযোগ তারে অনিচ্ছাকৃতভাবেই অস্বাভাবিক তড়িৎ প্রবাহিত হতে দেয়, কারণ এক্ষেত্রে তড়িৎকে কোন প্রায় কোন রোধই (বা খুব কম রোধ) অতিক্রম করতে হয়। শর্ট সার্কিটের মধ্য দিয়ে অত্যধিক তড়িৎ প্রবাহিত হতে পারে ফলে তাপ বা তড়িতের ফুলকি সৃষ্টি করতে পারে। শর্ট সার্কিটের বিপরীত বিষয় হল "ওপেন সার্কিট" বা খোলা বর্তনী, যেখানে বর্তনীর দুটি বিন্দুর মাধে কোন প্রকার রোধই থাকে না। সাধারনভাবে অনেকেই সত্যিকার কারণ না জেনে যে কোন ধরনের বৈদ্যুতিক ত্রুটিকে ঢালাওভাবে শর্ট সার্কিট বলে আখ্যায়িত করে থাকেন।

## কার্যপ্রনালী
শর্ট সার্কিটের ক্ষেত্রে যেহেতু সংযোগবর্তনীর রোধ শূন্য বা খুব কম থাকে তাই বর্তনীর মধ্য দিয়ে অত্যধিক পরিমাণ তড়িৎ প্রবাহিত হয়ে থাকে। কারণের ওহমের সূত্রানুযায়ী I=V/R . তাই তাত্ত্বিকভাবে R এর মান যত ক্ষুদ্র হতে থাকে I এর মান তত বৃদ্ধি পেতে থাকে। R=0 হলে I এর মান অসীম হয়।অর্থাৎ তাত্ত্বিকভাবে শর্ট সার্কিটের মধ্য দিয়ে অসীম পরিমাণ তড়িৎ প্রবাহিত হয়।

## ব্যবহার
বিভিন্ন বৈদ্যুতিক মেশিনের (যেমনঃ ট্রান্সফরমার) ডিজাইন, রেটিং,  ভোল্টেজ রেগুলেশন ইত্যাদি কাজের জন্য শর্ট সার্কিট পরীক্ষা করা হয়ে থাকে। এছাড়া যন্ত্রের এসবের তূল্য বর্তনী নির্নয়ের কাজেও শর্ট সার্কিট পরীক্ষার প্রয়োজন হয়ে থাকে। 
শর্ট সার্কিট প্রক্রিয়া ব্যবহার করে আর্ক ওয়েল্ডিং করা হয়ে থাকে। 

## দুর্ঘটনা
শর্ট সার্কিটের মধ্য দিয়ে অতিরিক্ত তড়িৎ প্রবাহিত হয়, এর ফলে উত্তাপ, বিদ্যুতের ফুলকি ইত্যাদি সৃষ্টি হয়। বর্তনীতে নিরাপত্তা ফিউজ, সার্কিট ব্রেকার ইতাদি না থাকলে ঐ বর্তনীতে অধিক উত্তাপের ফলে আগুন ধরে যেতে পারে। যা ঘর বাড়ি বা কারখানায় ছড়িয়ে দুর্ঘটনা ঘটাতে পারে। ঝড় বাদলের সময় গাছের ঢালপালা কিংবা উড়ন্ত পাখি বা বাদুর বৈদ্যুতিক পরিবহন বা বিতরন তারে ফেইজ শর্ট বা লাইন শর্ট করতে পারে যার কারণে প্রচন্ড শব্দ, ফুলকি বা অগ্নিকাণ্ড ঘটাতে পারে যা বিদ্যুৎ বিতরন ব্যবস্থার ক্ষতিগ্রস্ত করে।
বাসা বাড়িতে সাধারনত নিম্নমানের তড়িৎ যন্ত্রপাতি বা ত্রুটিপূর্ন সংযোগ তার বা তারের অন্তরকের ক্ষতি ইত্যাদি বিভিন্ন কারণে শর্ট সার্কিট হয়ে থাকে।
শর্ট সার্কিটের কারণে প্রায়শই ঘরবাড়িতে অগ্নিকাণ্ডের ঘটনা ঘটতে দেখা যায়।

## তথ্যসূত্র

বিষয়শ্রেণী:বিদ্যুৎ
বিষয়শ্রেণী:তড়িৎ প্রকৌশল
বিষয়শ্রেণী:নিরাপত্তা (দুর্ঘটনা থেকে)
বিষয়শ্রেণী:অগ্নি প্রতিরোধ
বিষয়শ্রেণী:অগ্নি সুরক্ষা
ফিরিঙ্গি কালীবাড়ি

**শ্রীশ্রীসিদ্ধেশ্বরী কালীমন্দির** বা **ফিরিঙ্গি কালীবাড়ি** হল কলকাতার বউবাজার অঞ্চলে অবস্থিত একটি প্রাচীন কালী মন্দির। এটি স্থানীয় বিপিন বিহারী গাঙ্গুলি স্ট্রিটে অবস্থিত। স্থানীয় জনশ্রুতি অনুযায়ী, মন্দিরটি ৫০০ বছরের পুরনো। অ্যান্টনি ফিরিঙ্গি এই মন্দিরে আসতেন বলে এই মন্দিরটি ফিরিঙ্গি কালীবাড়ি নামে পরিচিত হয়।

## নামকরণ
ফিরিঙ্গি কালীবাড়িতে প্রতিষ্ঠিত কালীমূর্তিটি "শ্রীশ্রীসিদ্ধেশ্বরী কালীমাতা ঠাকুরানি" নামে পূজিত হয়। মন্দিরের দেখাশোনা করতেন বিধবা প্রমীলাদেবী। পর্তুগিজ-বংশোদ্ভুত কবিয়াল অ্যান্টনি ফিরিঙ্গি হিন্দুধর্মের প্রতি অনুরক্ত হয়ে এই মন্দিরে যাতায়াত করতেন। তাঁর সঙ্গেই প্রণয়ে আবদ্ধ হন অ্যান্টনি সাহেব। পরে লোকমুখে এই মন্দিরের কালীমূর্তিটির নাম হয় "ফিরিঙ্গি কালী" এবং মন্দিরটি "ফিরিঙ্গি কালীবাড়ি" নামে পরিচিত হয়।

## ইতিহাস

কলকাতায় আগে ভাগীরথী নদী এবং ভাগীরথী নদী থেকে তৈরি কিছু খাল দিয়ে পরিবেষ্টিত অরণ্যসঙ্কুল অঞ্চল ছিলো। সেখানেই পাতার ছাউনিতে শিব ও শীতলার মন্দির প্রতিষ্ঠিত হয়। পরে ১৪৩৭ খ্রিস্টাব্দে ভাগীরথী নদীর অদূরে একটি শ্মশানের মধ্যে মাটির কালীমূর্তি প্রতিষ্ঠা করা হয়। মন্দিরের তখনও প্রতিষ্ঠা হয়নি। ফিরিঙ্গি কালীবাড়ির সঠিক প্রতিষ্ঠাকাল জানা যায় না। মন্দিরের সামনের দেওয়াল ফলকে লেখা আছে, "ওঁ শ্রীশ্রীসিদ্ধেশ্বরী কালীমাতা ঠাকুরাণী/ স্থাপিত ৯০৫ সাল, ফিরিঙ্গী কালী মন্দির"। এর থেকে অনুমান করা হয়, মন্দিরটি ৯০৫ বঙ্গাব্দে স্থাপিত হয়েছিল। মন্দিরটি প্রথমে ছিল শিব মন্দির।  ১৮২০ খ্রিস্টাব্দ থেকে ১৮৮০ খ্রিস্টাব্দ পর্যন্ত শ্রীমন্ত পণ্ডিত এই মন্দিরের প্রধান পুরোহিত ছিলেন। তিনি নিঃসন্তান হওয়ায় ১৮৮০ সালে *পোলবার বন্দ্যোপাধ্যায়* পরিবারের  শশিভূষণ বন্দ্যোপাধ্যায়কে ৬০ টাকায় দেবোত্তর সম্পত্তি হিসেবে মন্দিরটি বিক্রি করে দেন। বন্দ্যোপাধ্যায় পরিবার এখনও মন্দিরের সেবায়েত।

## পূজা
ফিরিঙ্গি কালীবাড়ি একটি চাঁদনি স্থাপত্যের মন্দির। এই মন্দিরের কালীমূর্তিটি মাটির তৈরি। এটি প্রায় সাড়ে পাঁচ ফুট লম্বা সবসনা ত্রিনয়না মূর্তি। কালীমূর্তি ছাড়াও মন্দিরে আছে শীতলা, মনসা, দুর্গা, শিব ও নারায়ণের মূর্তি। মন্দিরে প্রতি অমাবস্যায় কালীপূজা ও প্রতি পূর্ণিমায় সত্যনারায়ণ পূজা হয়।

## আরও দেখুন
* অ্যান্টনি ফিরিঙ্গি

## তথ্যসূত্র

বিষয়শ্রেণী:কলকাতার কালীমন্দির
বিষয়শ্রেণী:কালী মন্দির
বিষয়শ্রেণী:শিব মন্দির
বিষয়শ্রেণী:কলকাতার হিন্দু মন্দির
বিষয়শ্রেণী:পশ্চিমবঙ্গের হিন্দু মন্দির
বিষয়শ্রেণী:১৫শ শতাব্দীর হিন্দু মন্দির
মজ্ঝিমনিকায়

**মজ্ঝিম নিকায়** (পালি: मज्झिम निकाय) থেরবাদ বৌদ্ধ ধর্মের পালি ভাষায় রচিত তিপিটকের সুত্ত পিটক অংশের পাঁচটি নিকায়ের মধ্যে দ্বিতীয়।

## বর্ণনা

এই নিকায়ে গৌতম বুদ্ধ ও তার প্রধান শিষ্য কথিত ১৫২টি কথোপকথন বর্ণিত আছে।।  এই গ্রন্থটি সংস্কৃত ভাষায় রচিত বিভিন্ন প্রাচীন বৌদ্ধ ধর্মগ্রন্থগুলিতে মধ্যম আগমের অনুরূপ, যদিও মধ্যম আগমে ১৫২টি সূত্রের পরিবর্তে ২২২টি সূত্র বর্তমান। চীনা ভাষায় ঝোং আহানজিং (中阿含經) নামক গ্রন্থের এই নিকায়ের পূর্ণ অনুবাদ পাওয়া যায়। 

## অনুবাদ

* Bhikkhu Nanamoli and Bhikkhu Bodhi, *The Middle Length Discourses of the Buddha: A Translation of the Majjhima Nikaya*, 1995, Somerville: Wisdom Publications . 
* রাহুল সাংকৃত্যায়ন প্রাকৃত থেকে হিন্দী ভাষায় মজ্ঝিম নিকায় অনুবাদ করেন। 
* Lord Chalmers, *Further Dialogues of the Buddha*, 1926&ndash;7, 2 volumes, Ann Arbor: Books on Demand, University of Michigan.
* I.B. Horner, *The Book of Middle Length Sayings*, 1954&ndash;9, 3 volumes, Bristol: Pali Text Society. 
* David W. Evans, *Discourses of Gotama Buddha: Middle Collection*, 1991, Janus Pubns. "Translation in an abridged form ... just about one third the size of Horner's translation, but with well over 90% of the significant content"

## আরো পড়ুন
* *A Treasury of the Buddha's Words*, tr Nanamoli, revised Khantipalo, Bangkok; later revised & expanded to give MLDB above
* *Twenty-Five Suttas from Mula-Pannasa*, Burma Pitaka Association, Rangoon, 1986?; reprinted Sri Satguru, Delhi
* *Twenty-Five Suttas from Majjhima-Pannasa*, Myanmar Pitaka Association, Rangoon, 1987; reprinted Sri Satguru, DElhi
* *Twenty-Five Suttas from Upari-Pannasa*, Myanmar Pitaka Association, Rangoon, 1988?; reprinted Sri Satguru, Delhi

## তথ্যসূত্র


## বহিঃসংযোগ
* Majjhima Nikaya in English at Metta.lk
* Majjhima Nikaya in English at accesstoinsight.org
* Majjhima Nikaya in Sinhalese a new translation into modern day Sinhala
* Majjhima Nikaya lectures taught by Bhikkhu Bodhi
* MAJJHIMA NIKAAYA III, II. 3.5.Maagandiyasutta.m, III. 2. 5.Bahudhaatukasutta.m-, (115) The Discourse on Many Elements
* [Digital Dictionary of Buddhism](http://www.buddhism-dict.net/cgi-bin/xpr-ddb.pl?4e.xml+id('b4e2d-963f-542b-7d93')), entry on Mādhyamāgama

বিষয়শ্রেণী:সুত্তপিটক
বিষয়শ্রেণী:মজ্ঝিমনিকায়
মহাপরিনিব্বাণ সুত্ত

**মহাপরিনিব্বাণ সুত্ত** থেরবাদ বৌদ্ধ ধর্মের পালি ভাষায় রচিত ত্রিপিটকের সূত্র পিটক অংশের দীর্ঘ নিকায়ের ষোড়শ সূত্র।

## বিবরণ

মহাপরিনিব্বাণ সুত্তে বুদ্ধের মৃত্যুর পূর্বে শেষ কয়েকটি মাস, নির্বাণ ও অন্তিম সংস্কারের বর্ণনা রয়েছে। 

## তথ্যসূত্র

## বহিঃসংযোগ
* "Maha-parinibbana Sutta," Translated from the Pali by Sister Vajira & Francis Story
* "Mahaparinibbana-sutta and Cullavagga," article by Louis Finot, published in the "Indian Historical Quarterly" (8:2, 1932 June 1, pp.&nbsp;241–46), concerning the Mahaparinibbana Sutta and a related text.
* "Did Buddha die of mesenteric infarction?" by Ven. Dr. Mettanando Bhikkhu, a Thai monk and former medical doctor, published in the "Bangkok Post" (2000 May 17).

বিষয়শ্রেণী:বৌদ্ধ গ্রন্থ
খোকাবাবু

***খোকাবাবু*** ২০১২ সালের শঙ্কর আইয়া পরিচালিত একটি ভারতীয় বাংলা অ্যাকশন কমেডি চলচ্চিত্র। ছবিতে প্রধান চরিত্রে অভিনয় করেছেন দেব, শুভশ্রী গাঙ্গুলী, ফেরদৌস এবং লাবণী সরকার । এটি ২০০৭ সালের তেলুগু চলচ্চিত্র *ধী*র পুনঃনির্মাণ।

## কাহিনি

এই চলচ্চিত্রটি *আবীর রায়*/*খোকা*/*খোকাবাবু* (দেব) একজন বুদ্ধিমান ছেলে। সে *শঙ্কর দাস* (ফেরদৌস আহমেদ) নামক এক ডনের কাছে অ্যাকাউন্ট্যান্ট হিসেবে চাকরি নেয়। সে তার সিনিয়র *খাঁরা বসু*র (শুভাশিষ মুখোপাধ্যায়) কাছ থেকে সব শিখে নেয়। *খোকা* কাজ সহজ করবার জন্য বিভিন্ন আধুনিক ব্যবস্থা করে। এমনকি কর কর্মকর্তার হাত থেকেও বাঁচায়। এদিকে সে *শঙ্কর*-এর বোন *পূজা*র (শুভশ্রী গাঙ্গুলী) প্রেমে পড়ে যায়। যে *পূজা*র দিকে তাকায় *শঙ্কর* তাকে ভয়ানক শাস্তি দেয়। এদিকে *পূজা*ও *খোকা*কে ভালবেসে ফেলে। তারা গোপনে বিয়ে করে। *খোকা* জানতে পারে *বাল্লু* (আশীষ বিদ্যার্থী) সর্বদা চেষ্টা করে *পূজা*কে মারতে। কারণ তাহলে বোনকে হারিয়ে *শঙ্কর* কষ্ট পাবে। তখনও *শঙ্কর* তাদের ভালবাসার কথা জানত না। কিন্তু পরে জানতে পারে।

একপর্যায়ে *বাল্লু* *পূজা*কে অপহরণ করে। *বাল্লু* কি *পূজা*কে মেরে ফেলবে? নাকি *খোকা* তাকে বাঁচাবে?

## অভিনয়শিল্পী
* *খোকাবাবু* চরিত্রে দেব
* *পূজা*র চরিত্রে শুভশ্রী গাঙ্গুলী 
* *শঙ্কর দাস* চরিত্রে ফেরদৌস আহমেদ
* *খোকার মা* চরিত্রে লাবণী সরকার 
* *খোকার বোন* চরিত্রে তাথৈ দেব 
* *খোকার বাবা* চরিত্রে বিশ্বজিৎ চক্রবর্তী 
* *শঙ্করের স্ত্রী* চরিত্রে লকেট চট্টোপাধ্যায় 
* *বাল্লু* চরিত্রে আশিষ বিদ্যার্থী 
* *যতীন প্রসাদ* চরিত্রে বিপ্লব চট্টোপাধ্যায় 
* *খাঁড়া বাবু* চরিত্রে শুভাশীষ মুখোপাধ্যায়

## সংগীত

এই চলচ্চিত্রের সংগীত পরিচালনা করেন ঋষি চন্দ এবং *খোকা ৪২০* গানটি স্যাভি গুপ্ত।

## বক্স অফিস
*খোকাবাবু* ১৫ মিলিয়ন রুপি এর সংগীত থেকে আয় করে এবং ১০০ মিলিয়ন রুপি এর স্বত্ব বিক্রি থেকে পায়। এরপর চলচ্চিত্রটি প্রথম দিনে ৪০ মিলিয়ন রুপি আয় করে। চলচ্চিত্রটি খুবই জনপ্রিয় হয় এবং মাত্র ১০০ দিনেই ৩৫০ মিলিয়ন রুপি আয় করে।

## পর্যালোচনা
*খোকাবাবু* সর্বত্রই ভাল মতামত পায়। গোমোলো.কম ৩/৫ নাম্বার দিয়ে বলেছে দর্শকেরা *খোকাবাবু* দেখেই মোটেই অখুশি হবেন না, এতে সব প্রয়োজনীয় মশলাই রয়েছে। সুভম ভট্টাচার্য, টলিউড চলচ্চিত্রের তথ্যানুযায়ী একে ৭/১০ নাম্বার দিয়ে বলা হয়েছে, এটা সম্পূর্ণই বিনোদনধর্মী এবং আমরা সবাই এই চলচ্চিত্র দেখে বিরক্য হব না। বার্প (baarp) ৪/৫ নাম্বার দিয়ে বলেছে, এটা দেখার জন্য খুবই ভাল চলচ্চিত্র, পয়সা উসুল, সুন্দর কমেডি, ভাল গান, সুন্দর দৃশ্যায়ন। দ্য টাইমস অফ ইন্ডিয়া ও ৪/৫ নাম্বার দিয়েছে।

## তথ্যসূত্র

## বহিঃসংযোগ

* 

বিষয়শ্রেণী:২০১২-এর চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:তেলুগু চলচ্চিত্রের বাংলা পুনর্নির্মাণ
বিষয়শ্রেণী:ভারতীয় প্রণয়ধর্মী হাস্যরসাত্মক চলচ্চিত্র
বিষয়শ্রেণী:জুবিন গর্গ সুরারোপিত বাংলা চলচ্চিত্র
আর্থিক প্রতিবেদন

কোনো প্রতিষ্ঠানের নির্দিষ্ট হিসাবকাল শেষে যে সমস্ত বিবরণী প্রস্তুত করা হয় তাকে **আর্থিক প্রতিবেদন** বলা হয়। আর্থিক প্রতিবেদন একটি প্রতিষ্ঠানের দৈনন্দিন আর্থিক কার্যকলাপের প্রথাগত নতিভুক্তির একটি সারসংক্ষেপ যা থেকে এর ব্যাবহারকারীরা প্রতিষ্ঠান সম্পর্কে সঠিক ধারণা পেতে পারে। যৌথ মূলধনি ব্যবসায় লাভলোকসান আবণ্টন হিসাব, উদ্বৃত্তপত্র ও তহবিল প্রবাহ বিবরণ প্রস্তুত করা হয় যা আর্থিক প্রতিবেদনের অংশ।

আর্থিক বিবরণীর মূলত তিনটি অংশ রয়েছে যেগুলো হলঃ
* উদ্বৃত্তপত্র
* আয় বিবরণী
* নগদ প্রবাহ বিবরণী
যৌথ মূলধনি ব্যবসা বা পাবলিক লিমিটেড কোম্পানির আর্থিক প্রতিবেদন একটি জটিল হয়ে থাকে যেখানে আরও দুই ধরনের প্রতিবেদনের উপস্থিতি লক্ষ করা যায়। সেগুলো হলঃ
* মালিকানা স্বত্ব পরিবর্তন বিবরণী
* হিসাবনীতি ও ব্যাখ্যামূলক টীকা

## আর্থিক প্রতিবেদনের ব্যবহার
ব্যবসায়ে আর্থিক প্রতিবেদনগুলি বিভিন্ন প্রকার ব্যক্তি বা প্রতিষ্ঠান স্বার্থযুক্ত থাকে। এই স্বার্থযুক্ত ব্যক্তিগণ তাদের প্রয়োজন অনুযায়ী এই প্রতিবেদনগুলি ব্যবহার করেন। এছাড়াও আর্থিক প্রতিবেদন আরও অনেক কাজে ব্যবহৃত হয় যেমন-

* আর্থিক প্রতিবেদনের সাহায্যে পরিচালকগন আয়-ব্যয়ের অগ্রিম হিসাব নিকাশ ও পরিকল্পনা করে থাকেন।
* ব্যবসায়ের মালিক লাভের পরিমাণ জানার জন্য এবং ভবিষ্যতে শেয়ারগুলো রাখবেন কি না এই সম্পর্কে সিদ্ধান্ত গ্রহণের জন্য আর্থিক প্রতিবেদন বিশ্লেষণ করে থাকেন।
* আর্থিক প্রতিবেদনের উপর ভিত্তি করে পরিচালকগণ লভ্যাংশ ঘোষণা করেন।
* বিনিয়োগকারী ও পাওনাদাররা আর্থিক প্রতিবেদন থেকে প্রতিষ্ঠানের ভবিষ্যৎ স্থায়িত্ব ও ঋণ পরিশোধের ক্ষমতা জানতে পারেন। কারণ আর্থিক বিবরণী বিশ্লেষণ করলে প্রতিষ্ঠানের ভবিষ্যৎ অবস্থা, ক্রেডিট রেটিং এবং নগদ প্রবাহ সম্পর্কে ধারণ পাওয়া যায়।
* সরকার আর্থিক প্রতিবেদন হতে আয়কর, বিক্রয়কর, উৎপাদন কর, এবং অন্যান্য কর নির্ধারণ করে।

## সরকারী আর্থিক বিবরণী
সাধারণত সরকারি আর্থিক প্রতিবেদন পাবলিক লিমিটেড কোম্পানি, অলাভজনক প্রতিষ্ঠান কিংবা ব্যবসার আর্থিক প্রতিবেদন থেকে অনেক আলাদা হয়ে থাকে। সরকারি প্রতিবেদন সচরাচর হিসাব বিজ্ঞাম পদ্ধতি কিংবা বকেয়া ভিত্তিক হিসাব বিজ্ঞান পদ্ধতিতে তৈরী হয়ে পারে। সরকারি হিসাবে সাধারণত দ্বৈত ফলাফল ধারণা কিংবা চলতি ব্যবসায় ধারণা অনুপস্থিত থাকে।

## তথ্যসূত্র

* http://www.iasplus.com/standard/framewk.htm "The Framework for the Preparation and Presentation of Financial Statements"] International Accounting Standards Board. Accessed 24 June 2007
* "Presentation of Financial Statements" Standard IAS 1, International Accounting Standards Board. Accessed 24 June 2007.

## বহিঃসংযোগ

* A series on how to read and understand financial statements
* Practical information on financial statements and financial analysis
* Invaluable and complete guide to creating and understanding financial statements
* Drafting financial statements
* SEC.gov - Information matters
* Working with Financial Statements
* Financial Statement
* UN/CEFACT


বিষয়শ্রেণী:আর্থিক বিবরণী
মহাপরিনির্বাণ সূত্র (দ্ব্যর্থতা নিরসন)

**মহাপরিনির্বাণ সূত্র** বলতে বোঝানো যেতে পারেঃ

* মহাপরিনিব্বাণ সুত্ত - থেরবাদ বৌদ্ধ ধর্মের পালি ভাষায় রচিত ত্রিপিটকের সূত্র পিটক অংশের দীঘ নিকায়ের ষোড়শ সূত্র।
* মহাযান মহাপরিনির্বাণ সূত্র - মহাযান বৌদ্ধ ধর্মের সংস্কৃত ভাষায় রচিত গ্রন্থ।
অঙ্গুত্তরনিকায়

**অঙ্গুত্তর নিকায়** থেরবাদ বৌদ্ধ ধর্মের পালি ভাষায় রচিত ত্রিপিটকের সুত্ত পিটক অংশের পাঁচটি নিকায়ের মধ্যে চতুর্থ।

## বর্ণনা

অঙ্গুত্তর নিকায় গৌতম বুদ্ধ ও তার শিষ্যদের মধ্যে কয়েক হাজার কথোপকথন নিয়ে রচিত। এটি এগারোটি নিপাতা বা গ্রন্থে বিভক্ত। এই নিকায় সংস্কৃত ভাষায় রচিত বিভিন্ন প্রাচীন বৌদ্ধ ধর্মগ্রন্থগুলিতে একোত্তর আগমের অনুরূপ। চীনা ভাষায় জেংয়ি আহানজিং (增一阿含經) নামক গ্রন্থের এই নিকায়ের পূর্ণ অনুবাদ পাওয়া গেলেও পালি ভাষায় রচিত নিকায়টির সাথে এর বিস্তর পার্থক্য লক্ষ্য করা যায়। 

## অনুবাদ

* *The Book of the Gradual Sayings*, tr F. L. Woodward & E. M. Hare, 1932-6, 5 volumes, Pali Text Societyhttp://www.palitext.com, Bristol
* *Numerical Discourses of the Buddha*, tr Bhikkhu Bodhi, 2012, 1 volume, Wisdom Publications http://www.wisdompubs.org, Somerville, MA

## আরো পড়ুন

* 1st 3 nipatas, E. R. J. Gooneratne, Ceylon, c1913 (অনুবাদ)
* 4th nipata, A. D. Jayasundare, London, 1925 (অনুবাদ)
* কালাম সুত্র

## তথ্যসূত্র

## বহিঃসংযোগ
* Anguttara Nikaya in Pali, English and Sinhala (metta.lk)
* English Translations of the Anguttara Nikaya (accesstoinsight.org

বিষয়শ্রেণী:সুত্তপিটক
সংযুত্তনিকায়

**সংযুত্ত নিকায়** থেরবাদ বৌদ্ধ ধর্মের পালি ভাষায় রচিত তিপিটকের সুত্ত পিটক অংশের পাঁচটি নিকায়ের মধ্যে তৃতীয়।

## বর্ণনা

সংযুত্ত নিকায়ের মোট সূত্রের সংখ্যা সম্বন্ধে নিশ্চিত রূপে বলা যায় না। পালি টেক্সট সোসাইটির মতে এই সংখ্যা, ২৮৮৯, অপরদিকে রুপার্ট গেথিনের মতে ৬৬৯৬। তিনি বর্মী ভাষায় নিকায়ে ২৮৫৪ এবং সিংহলী ভাষায় নিকায়ে ৭৬৫৬ সংখ্যক সূত্রের উল্লেখ করেছেন। সূত্রগুলি পাঁচটি বগ্গ বা বিভাগে বিভক্ত। প্রতিটি বিভাগ আবার সংযুত্ত বা অধ্যায়ে বিভক্ত। এই পাঁচটি বগ্গ বা বিভাগ হল সগথ বগ্গ (সংযুত্ত ১-১১), নিদান বগ্গ (সংযুত্ত ১২-২১), খন্ধ বগ্গ (সংযুত্ত ২২-৩৪), সলয়াতন বগ্গ (সংযুত্ত ৩৫-৪৪) এবং মহা বগ্গ (সংযুত্ত ৪৫-৫৬)।

## সংযুক্ত আগম

এই নিকায় সংস্কৃত ভাষায় রচিত বিভিন্ন প্রাচীন বৌদ্ধ ধর্মগ্রন্থগুলিতে সংযুক্ত আগমের অনুরূপ। চীনা ভাষায় ঝা আহানজিং (雜阿含經) নামক গ্রন্থের এই নিকায়ের পূর্ণ অনুবাদ পাওয়া যায়। 

## অনুবাদ

* *The Book of the Kindred Sayings*, tr C. A. F. Rhys Davids & F. L. Woodward, 1917–30, 5 volumes, Pali Text Societyhttp://www.palitext.com, Bristol
* *The Connected Discourses of the Buddha*, tr Bhikkhu Bodhi, 2000, Wisdom Publications, Somerville, MA, ISBN 0-86171-331-1; the Pali Text Society also issues a private edition of this for members only, which is its preferred translation

## আরো পড়ুন

* *Nidana Samyutta*, published in Burma; reprinted Sri Satguru, Delhi

## তথ্যসূত্র



## বহিঃসংযোগ
* Samyutta Nikaya suttas in Pali (complete) and English (first 44 chapters) at "Metta Net" 
* Samyutta Nikaya selected suttas in English at "Access to Insight"
* "Connected Discourses in Gandhāra" by Andrew Glass (2006 dissertation) - compares four Gandharan sutras related to the Samyutta Nikaya with Pali, Chinese and Tibetan versions.

বিষয়শ্রেণী:সুত্তপিটক
বিষয়শ্রেণী:পালি বৌদ্ধ ধর্মগ্রন্থ
নিল ওয়াগনার

**নিল ওয়াগনার** (; জন্ম: ১৩ মার্চ, ১৯৮৬) দক্ষিণ আফ্রিকার ট্রান্সভাল প্রদেশের প্রিটোরিয়ায় জন্মগ্রহণকারী নিউজিল্যান্ডীয় ক্রিকেটার। বর্তমানে তিনি নিউজিল্যান্ড জাতীয় ক্রিকেট দলের পক্ষে টেস্ট ক্রিকেটে প্রতিনিধিত্ব করছেন। বামহাতি ব্যাটসম্যান ও বামহাতি মিডিয়াম ফাস্ট বোলার হিসেবে খেলার মাঠে নেমে থাকেন।

## খেলোয়াড়ী জীবন
আফ্রিকানাস হোয়ের সিউনস্কুলে অধ্যয়নকালীন উচ্চ বিদ্যালয়ের প্রথম একাদশে অংশ নেন। ২০০৯ সালে নিউজিল্যান্ডের সেরা উদীয়মান খেলোয়াড় হিসেবে সতীর্থ পিটার ফুলটনের পার্শ্বে অবস্থান করেছেন। একসময় তিনি নর্দার্নস ক্রিকেট দলের হয়ে খেলতেন। এছাড়াও, ওতাগো ক্রিকেট দলের হয়ে খেলছেন তিনি।

একাডেমি দলের পক্ষে জিম্বাবুয়ে ও বাংলাদেশ সফর করেন। ঐ দেশগুলোয় তিনি টেস্ট খেলায় দ্বাদশ ব্যক্তির ভূমিকায় অবতীর্ণ হন। এরপর ২০১৩ বাংলাদেশ সফরে শের-ই-বাংলা ক্রিকেট স্টেডিয়ামে অনুষ্ঠিত টেস্টে অংশগ্রহণ করেন। খেলায় তিনি ৫ উইকেট লাভ করেন।

## বিশ্বরেকর্ড
৬ এপ্রিল, ২০১১ তারিখে ওয়েলিংটন ক্রিকেট দলের বিপক্ষে ডাবল হ্যাট্রিক করার গৌরব অর্জন করেন। তিনি একে-একে তার প্রথম চার বলে স্টুয়ার্ট রোডস, জো অস্টিন-স্মেলি, জিতেন প্যাটেল এবং ইলি তুগাগাকে দলীয় ৭০তম ওভার ও নিজস্ব ১৪শ ওভারে আউট করেন। একই ওভারের ষষ্ঠ বলে মার্ক গিলেস্পিকে আউট করে পঞ্চম উইকেট লাভ করেন যা বিশ্বে প্রথম। ইনিংসে বোলিং বিশ্লেষণ ছিল ৬/৩৬ যা তার নিজস্ব সেরা বোলিং।

## টেস্টে ৫-উইকেট

## তথ্যসূত্র

## আরও দেখুন
* কেন উইলিয়ামসন
* নিউজিল্যান্ড জাতীয় ক্রিকেট দল
* ২০১৩-১৪ নিউজিল্যান্ড ক্রিকেট দলের বাংলাদেশ সফর

## বহিঃসংযোগ
* 
* 

বিষয়শ্রেণী:১৯৮৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওতাগোর ক্রিকেটার
বিষয়শ্রেণী:নিউজিল্যান্ডীয় ক্রিকেটার
বিষয়শ্রেণী:নিউজিল্যান্ডের টেস্ট ক্রিকেটার
বিষয়শ্রেণী:নর্দার্নসের ক্রিকেটার
বিষয়শ্রেণী:নিউজিল্যান্ডে অভিবাসনকারী দক্ষিণ আফ্রিকান
বিষয়শ্রেণী:প্রিটোরিয়া থেকে আগত ক্রিকেটার‎
বিষয়শ্রেণী:নর্দাম্পটনশায়ারের ক্রিকেটার
বিষয়শ্রেণী:নর্দার্ন ডিস্ট্রিক্টসের ক্রিকেটার
বিষয়শ্রেণী:ল্যাঙ্কাশায়ারের ক্রিকেটার
বিষয়শ্রেণী:এসেক্সের ক্রিকেটার
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:নিউজিল্যান্ডের নাগরিকীকৃত নাগরিক
ব্রেন্ডন আইচ

**ব্রেন্ডন আইচ** () (জন্ম: ১৯৬১) একজন মার্কিন প্রজুক্তিবিদ ও কম্পিউটার প্রোগ্রামার। আইচ জাভাস্ক্রিপ্ট নামক স্ক্রিপ্টিং ল্যাঙ্গুয়েজের জনক হিসেবে সুপরিচিত। ব্রেন্ডন মজিলা কর্পোরেশনের প্রধান নির্বাহী কর্মকর্তা (সিইও) হিসেবে কর্মরত থেকে ৩ এপ্রিল সিইও এবং মজিলা ফাউন্ডেশন পরিচালনা পর্ষদ থেকে পদত্যাগ করেন।

## শিক্ষা ও কর্মজীবন
ব্রেন্ডন আইচ সান্টা ক্লারা বিশ্ববিদ্যালয় থেকে গণিত ও কম্পিউটার বিজ্ঞানে স্নাতক ডিগ্রী লাভ করেন। ১৯৮৫ সালে তিনি ইউনিভার্সিটি অফ ইলিনয়েস এট আর্বানা শ্যাম্পেইন থেকে স্নাতকোত্তর ডিগ্রী নেনে।

আইচ তার কর্মজীবন শুরু করেন সিলিকন গ্রাফিক্সের মাধ্যমে। সিলিকন গ্রাফিক্সে একাদিক্রমে ৭ বছর অপারেটিং সিস্টেম ও নেটওয়ার্ক কোড নিয়ে কাজ করেন। সিলিকন গ্রাফিক্সের ছাড়ার পর ব্রেন্ডান মাইক্রোইউনিটি সিস্টেমস ইঞ্জিনিয়ারিং ইঙ্ক ৫ বছর কাজ করেন। মাইক্রোইউনিটিতে তিনি ডিজিটাল সিগন্যাল প্রসেসিং ও মাইক্রো কার্নেল নিয়ে কাজ করেন। এছাড়াও ব্রেন্ডান প্রথম মিপস (মাইক্রোপ্রসেসর উইদাউট ইন্টারলকড পাইপলাইন স্টেজেস) আর ৪০০০ নিয়ে কাজ করেন।

## নেটস্কেপ ও জাভাস্ক্রিপ্ট
১৯৯৫ সালে ব্রেন্ডান নেটস্কেপ কমিউনিকেশন কর্পোরেশনে তার কর্মজীবন শুরু করেন। কথা ছিল ব্রেন্ডান নেটস্কেপ ন্যাভিগেটরের জন্য স্কিম নামক প্রোগ্রামিং ভাষা নিয়ে কাজ করবেন কিন্তু পরবর্তীতে তাকে সম্পূর্ণ একটি নতুন প্রোগ্রামিং ভাষা তৈরি করার দায়িত্ব দেয়া হয়। কিছুদিনের মধ্যেই ব্রেন্ডান জাভা প্রোগ্রামিং ভাষার সাথে সাযুজ্য রেখে জাভাস্ক্রিপ্ট নামক একটি নতুন প্রোগ্রামিং ভাষা তৈরি করেন ও তা নেটস্কেপ ন্যাভিগেটর ২.০ বেটা নামক ওয়েব ব্রাউজারে সংযোজন করা হয়। তবে প্রথম তৈরি করা জাভাস্ক্রিপ্টের নাম রাখা হয়েছিলো মোচা। ১৯৯৫ সালের সেপ্টেম্বর মাসে মোচার নাম পরিবর্তন করে রাখা হয় লাইভস্ক্রিপ্ট। লাইভস্ক্রিপ্টের মাত্র কয়েকদিন পরই নাম বদল করে রাখা হয় জাভাস্ক্রিপ্ট। আইচ জাভাস্ক্রিপ্ট নিয়ে তার গবেষণা ও সংস্কার অব্যাহত রাখেন। জাভাস্ক্রিপ্ট নিয়ে কাজ করার সময়ই তিনি স্পাইডারমাংকি নামক জাভাস্ক্রিপ্ট ইঞ্জিন তৈরি করেন যা বর্তমানে মোজিলা ফাউন্ডেশনের তত্ত্বাবধানে রয়েছে।

## পুরস্কার ও সম্মাননা

## তথ্যসূত্র

## বহিঃসংযোগ
* Brendan's blog
* Brendan's Roadmap Updates  (Mozilla roadmap weblog)
* Brendan Eich on the Gillmor Gang July 2004 and December 2005
* Brendan's Netscape Joke Homepage
* Computerworld Interview with Brendan Eich on JavaScript

বিষয়শ্রেণী:১৯৬১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জাভাস্ক্রিপ্ট
বিষয়শ্রেণী:মার্কিন প্রধান প্রযুক্তিবিদ
বিষয়শ্রেণী:মার্কিন কম্পিউটার প্রোগ্রামার
বিষয়শ্রেণী:ক্যালিফোর্নিয়া প্রোপজিসন ৮
বিষয়শ্রেণী:এলজিবিটি অধিকার
বিষয়শ্রেণী:মোজিলা ডেভলপার
বিষয়শ্রেণী:সমকামী বিবাহের বিরোধিতা
বিষয়শ্রেণী:পেনসিলভ্যানিয়া থেকে মানুষ
বিষয়শ্রেণী:পিটসবার্গ, পেনসিলভ্যানিয়া থেকে মানুষ
বিষয়শ্রেণী:এসজিআই মানুষ
বিষয়শ্রেণী:সান্টা ক্লারা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:আরবানা-শ্যাম্পেইনে ইলিনয় বিশ্ববিদ্যালয়ের প্রাক্তন শিক্ষার্থী
বিষয়শ্রেণী:নেটস্কেপের ব্যক্তি
বিষয়শ্রেণী:মার্কিন প্রযুক্তির প্রধান কার্যনির্বাহী
বিষয়শ্রেণী:সান্তা ক্লারা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইউনিভার্সিটি অব ইলিনয় অ্যাট আর্বানা-শ্যাম্পেইনের প্রাক্তন শিক্ষার্থী
বিষয়শ্রেণী:কম্পিউটার প্রোগ্রামার
বিষয়শ্রেণী:মার্কিন প্রযুক্তি প্রধান নির্বাহী
বিষয়শ্রেণী:মার্কিন রোমান ক্যাথলিক
বিষয়শ্রেণী:ওয়েব ডেভেলপার
বিষয়শ্রেণী:নেটস্কেপ
বিষয়শ্রেণী:মজিলা ডেভেলপার
বিষয়শ্রেণী:মার্কিন প্রধান প্রযুক্তি কর্মকর্তা
বিষয়শ্রেণী:২০শ শতাব্দীর রোমান ক্যাথলিক
বিষয়শ্রেণী:২১শ শতাব্দীর রোমান ক্যাথলিক
জন বিউফোর্ট, সমারসেটের প্রথম ডিউক

**জন বিউফোর্ট, সমারসেটের প্রথম ডিউক** () (১৪০৩ – ১৪৪৪) ছিলেন ইংল্যান্ডের প্ল্যান্টাজেনেট রাজবংশের সদস্য ও সেনানায়ক৷ তার পিতা ছিলেন সমারসেটের প্রথম আর্ল জন বিউফোর্ট, যিনি ইংল্যান্ডের রাজা তৃতীয় অ্যাডওয়ার্ডের পৌত্র। বিফর্ট ছিলেন গ্রেট ব্রিটেন এবং উত্তর আয়ারল্যাণ্ডের সম্মিলিত যুক্তরাজ্যের রাণী দ্বিতীয় এলিজাবেথের পূর্বপুরুষ৷

## তথ্যসূত্র

বিষয়শ্রেণী:১৪০৩-এ জন্ম
বিষয়শ্রেণী:১৪৪৪-এ মৃত্যু
বিষয়শ্রেণী:বিউফোর্ট পরিবার
বিষয়শ্রেণী:গারটারের নাইট
১০১
বিষয়শ্রেণী:একশ বছর যুদ্ধের মানুষ
বিষয়শ্রেণী:উইমবোর্ন মিনস্টারে সমাধি
বিষয়শ্রেণী:১৪০৪-এ জন্ম
দুঃখ সমুদয়

**দুঃখ সমুদয়** বা দুঃখের কারণ বৌদ্ধ ধর্মের চতুরার্য সত্যের দ্বিতীয় সত্য।

## চতুরার্য সত্য
চতুরার্য সত্যের দ্বিতীয় সত্য হল দুঃখ সমুদয় বা দুঃখের কারণ। গৌতম বুদ্ধ দুঃখের হেতু বা কারণ হিসেবে তৃষ্ণা বা আসক্তিকে উল্লেখ করেছেন। অবিদ্যার কারণে বিশ্বের সকল প্রকারের ইন্দ্রিয়প্রিয় বস্তু বা বিষয়ের ওপর চিন্তা ও সম্বন্ধ স্থাপনে তৃষ্ণার জন্ম দেয়। এই তৃষ্ণা তিন প্রকার:
* সম্ভোগতৃষ্ণা : যে বস্তু পার্থিব আনন্দ প্রদান করে, তার ওপর তৃষ্ণা
* ভবতৃষ্ণা : পার্থিব সম্মান ও প্রভাব বিস্তারের ওপর তৃষ্ণা
* বৈভবতৃষ্ণা : দুঃখ কষ্টের প্রতি বিতৃষ্ণা

## অভিধর্ম পিটক
অভিধর্ম পিটক গ্রন্থে দুঃখের কারণ হিসেবে অবিদ্যাকে বোঝানো হয়েছে। চতুরার্য সত্যের অর্থ ও তাৎপর্যকে না জানা ও নিজেকে ও বাস্তবকে না বোঝাকে অবিদ্যা বলা হয়ে থাকে। অবিদ্যার কারণে ক্লেশের উদ্ভব হয়ে থাকে। এই সূত্রে দুঃখের মূল কারণ রূপে ত্রিবিষের উল্লেখ করা যায়। এই তিনটি বিষ হল: অবিদ্যা বা মোহ, রাগ এবং দ্বেষ।

## পাদটীকা

## তথ্যসূত্র

## ওয়েব তথ্যসূত্র

## আরো পড়ুন

* 
* 
* 
* 
* 
* 
* 
* 
* 
* 
* 
* 
* 
* 
* 
* 

বিষয়শ্রেণী:চতুরার্য সত্য
তথ্য ও যোগাযোগ প্রযুক্তি

থাম্ব|কম্পিউটারে তথ্য ও যোগাযোগ প্রযুক্তির ব্যবহার
**তথ্য ও যোগাযোগ প্রযুক্তি** বা **আইসিটি** সাধারণভাবে তথ্য প্রযুক্তির সমার্থক শব্দ হিসেবে ব্যবহৃত হয়। প্রকৃতপক্ষে তথ্য ও যোগাযোগ প্রযুক্তি এক ধরনের একীভূত যোগাযোগ ব্যবস্থা এবং টেলিযোগাযোগ, কম্পিউটার নেটওয়ার্ক ও তৎসম্পর্কিত এন্টারপ্রাইজ সফটওয়্যার, মিডলওয়্যার তথ্য সংরক্ষণ, অডিও-ভিডিও সিস্টেম ইত্যাদির সমন্বয়ে গঠিত এমন এক ধরনের ব্যবস্থা যার মাধ্যমে একজন ব্যবহারকারী খুব সহজে তথ্য গ্রহণ, সংরক্ষণ, সঞ্চালন ও বিশ্লেষণ করতে পারেন। প্রযুক্তিতে আইসিটি শব্দটির ব্যবহার শুরু করে একাডেমিক গবেষকরা ১৯৮০ সালের দিকে। কিন্তু শব্দটি জনপ্রিয়তা লাভ করে ১৯৯৭ সাল থেকে। স্টিভেনসন ১৯৯৭ সালে যুক্তরাজ্য সরকারকে দেওয়া এক প্রতিবেদনে এই শব্দটি উল্লেখ করেন, যা পরবর্তীতে ২০০০ সালে যুক্তরাজ্যের নতুন জাতীয় পাঠ্যপুস্তকে সংযোজন করা হয়।

বর্তমান সময়ে তথ্য ও যোগাযোগ প্রযুক্তি দ্বারা একক তার বা একক লিঙ্ক সিস্টেমের মাধ্যমে টেলিফোন, অডিও-ভিজুয়াল ও কম্পিউটার নেটওয়ার্কের সমন্বয় প্রযুক্তিকে প্রকাশ করা হয়। পূর্বে এই কাজগুলো শুধুমাত্র কম্পিউটার ব্যবহার করে করা হলেও বর্তমানে মোবাইল ও বিভিন্ন স্মার্ট ডিভাইস ব্যবহার করে আইসিটির কাজ করা হয়। একক লিঙ্ক সিস্টেমের মাধ্যমে টেলিফোন, অডিও-ভিজুয়াল ও কম্পিউটার নেটওয়ার্কের সমন্বয়ের ফলে বিশাল অঙ্কের অর্থনৈতিক খরচ কমে গিয়েছে।

আইসিটি ডেভেলপমেন্ট ইন্ডেক্স বিশ্বব্যাপী আইসিটি ব্যবহার ও আইসিটি তে অংশগ্রহণ তুলনা ও বিন্যাস করে।

## তথ্য ও যোগাযোগ প্রযুক্তির ক্ষেত্রসমূহ
* তথ্য সংরক্ষণ প্রযুক্তি।
* তথ্য আদান-প্রদান বা তথ্য যোগাযোগ (টেলিযোগাযোগ, কম্পিউটার নেটওয়ার্ক, ইন্টারনেট ইত্যাদি প্রযুক্তি।
* তথ্য প্রক্রিয়াকরণ প্রযুক্তি
* সঠিক তথ্য সংরক্ষণ ও সরবরাহ করন।
* যাতায়াতের সুবিধায়। আরো বিভিন্ন কাজে ICT গুরুত্ব অপরিসীম।
* শিক্ষাক্ষেত্রে ব্যাপক অবদান রাখছে(ই-লার্নিং)।

## তথ্য ও যোগাযোগ প্রযুক্তির উপকরণসমূহ
* হার্ডওয়্যার
* সফটওয়্যার
* ডাটা
* দক্ষ জনশক্তি
* প্রক্রিয়া
* নেটওয়ার্ক

## বিশ্ব অর্থনীতিতে আইসিটি
বর্তমান সময়ে বিশ্বব্যাপী আইসিটি তে খরচের মূল্য নির্ধারন করা হয়েছে ৩.৫ ট্রিলিয়ন ইউ.এস ডলার এবং প্রতি বছর তা ৫% হারে বৃদ্ধি পাচ্ছে। প্রতি ১৫ বছরে এই খরচের মূল্য দ্বিগুণ হচ্ছে।

আইসিটির বিভিন্ন ক্ষেত্রে মোট বাজেট ব্যবহারের শতাংশ নিম্নরূপঃ
* ৩১% - ব্যক্তিগত খরচ (আভ্যন্তরিন)।
* ২৯% - সফটওয়্যার খাতে খরচ (বাহ্যিক)।
* ২৬% - হার্ডওয়্যার খাতে খরচ (বাহ্যিক)।
* ১৪% - বাহ্যিক সেবা সরবরাহকারী।

## তথ্যসূত্র

## আরও পড়ুন
* Caperna A., Integrating ICT into Sustainable Local Policies. ISBN13:9781615209293 
* Carnoy, Martin. "ICT in Education: Possibilities and Challenges." Universitat Oberta de Catalunya, 2005.
* "Good Practice in Information and Communication Technology for Education." Asian Development Bank, 2009.
* Grossman, G. and E. Helpman (2005), "Outsourcing in a global economy", Review of Economic Studies 72: 135-159.
* Oliver, Ron. "The Role of ICT in Higher Education for the 21st Century: ICT as a Change Agent for Education." University, Perth, Western Australia, 2002.
* Walter Ong, Orality and Literacy: The Technologizing of the Word (London, UK: Routledge, 1988), in particular Chapter 4
* 

বিষয়শ্রেণী:যোগাযোগ
বিষয়শ্রেণী:তথ্য প্রযুক্তি
বিষয়শ্রেণী:তথ্য ও যোগাযোগ প্রযুক্তি
বঙ্গভূষণ

**বঙ্গভূষণ** হল পশ্চিমবঙ্গ সরকারের দেওয়া একটি অসামরিক রাষ্ট্রীয় সম্মাননা। বিভিন্ন শাখার বিশিষ্ট ব্যক্তিত্বদের জাতির প্রতি তাদের অবদানের স্বীকৃতি স্বরূপ এই পুরস্কার দেওয়া হয়।
## প্রাপকদের তালিকা

### ২০১২

### ২০১৩

## পাদটীকা


বিষয়শ্রেণী:পশ্চিমবঙ্গের অসামরিক পুরস্কার ও সম্মাননা